ddrg/super_eurlex huggingface dataset:
1999/56/EY: Komission päätös, tehty 8 päivänä tammikuuta 1999, päätöksen 93/24/ETY muuttamisesta sekä Aujeszkyn tautia koskevista lisätakeista taudista vapaille Ranskan alueille tarkoitettujen sikojen osalta (tiedoksiannettu numerolla K(1998) 4543) (ETA:n kannalta merkityksellinen teksti)



Virallinen lehti nro L 018 , 23/01/1999 s. 0066 - 0067



KOMISSION PÄÄTÖS, tehty 8 päivänä tammikuuta 1999, päätöksen 93/24/ETY muuttamisesta sekä Aujeszkyn tautia koskevista lisätakeista taudista vapaille Ranskan alueille tarkoitettujen sikojen osalta (tiedoksiannettu numerolla K(1998) 4543) (ETA:n kannalta merkityksellinen teksti) (1999/56/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1), sellaisena kuin se on viimeksi muutettuna ja ajan tasalle saatettuna direktiivillä 97/12/EY (2), ja erityisesti sen 10 artiklan 2 kohdan, sekä katsoo, että Ranska katsoo osan alueestaan olevan vapaa Aujeszkyn taudista ja on esittänyt komissiolle selventävät asiakirjat direktiivin 64/432/ETY 10 artiklan mukaisesti, kyseisellä alueella otettiin käyttöön ohjelma Aujeszkyn taudin hävittämiseksi, ohjelman katsotaan olleen menestyksekäs taudin hävittämisessä Aisnen, Allier'n, Ardennes'n, Auben, Calvadosin, Cantalin, Cherin, Corrèzen, Côte d'orin, Creusen, Euren, Eure-et-Loirin, Gardin, Indren, Indre et Loiren, Loir et Cherin, Loirin, Haute-Loiren, Loiret'n, Lozèren, Marnen, Meurthe et Mosellen, Meusen, Mosellen, Oisen, Puy-de-dômen, Bas-Rhinen, Haut-Rhinen, Rhônen, Haute-Saônen, Seine-Maritimen, Sommen, Vosgesin ja Yonnen departementeissa, Ranskan viranomaiset soveltavat kansallisella alueellaan tapahtuviin sikojen siirtoihin vähintään tässä päätöksessä säädettyjä sääntöjä vastaavia sääntöjä, ei ole tarpeen vaatia lisätakeita jäsenvaltioilta tai jäsenvaltioiden alueilta, jotka katsotaan Aujeszkyn taudista vapaiksi, päätöksessä 93/24/ETY (3), sellaisena kuin se on viimeksi muutettuna päätöksellä 97/835/EY (4), vahvistetaan Aujeszkyn tautia koskevat lisätakeet taudista vapaisiin jäsenvaltioihin tai taudista vapaille alueille tarkoitettujen sikojen osalta sekä luetellaan kyseiset alueet liitteessä I, kyseiset taudista vapaat Ranskan alueet on tarpeen lisätä komission päätöksen 93/24/ETY liitteeseen I, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan komission päätöksen 93/24/ETY liite I tämän päätöksen liitteellä. 2 artikla Tätä päätöstä sovelletaan 15 päivästä tammikuuta 1999. 3 artikla Tämä päätös on osoitettu kaikille jäsenvaltioille. Tehty Brysselissä 8 päivänä tammikuuta 1999. Komission puolesta Franz FISCHLER Komission jäsen (1) EYVL 121, 29.7.1964, s. 1977/64 (2) EYVL L 109, 25.4.1997, s. 1 (3) EYVL L 16, 25.1.1993, s. 18 (4) EYVL L 345, 16.12.1997, s. 56 LIITE "LIITE I >TAULUKON PAIKKA>
1999/36/EY: Neuvoston päätös, tehty 21 päivänä joulukuuta 1998, Euroopan talousyhteisön ja Kiinan kansantasavallan tekstiilituotteiden kauppaa koskevaa sopimusta muuttavan Euroopan yhteisön ja Kiinan kansantasavallan kirjeenvaihtona tehdyn sopimuksen väliaikaisesta soveltamisesta



Virallinen lehti nro L 012 , 16/01/1999 s. 0027 - 0027



NEUVOSTON PÄÄTÖS, tehty 21 päivänä joulukuuta 1998, Euroopan talousyhteisön ja Kiinan kansantasavallan tekstiilituotteiden kauppaa koskevaa sopimusta muuttavan Euroopan yhteisön ja Kiinan kansantasavallan kirjeenvaihtona tehdyn sopimuksen väliaikaisesta soveltamisesta (1999/36/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut yhteisön puolesta Euroopan yhteisön ja Kiinan kansantasavallan kirjeenvaihtona tehdyn sopimuksen Euroopan talousyhteisön ja Kiinan kansantasavallan tekstiilituotteiden kauppaa koskevan sopimuksen, sellaisena kuin se on viimeksi muutettuna 13 päivänä joulukuuta 1995 parafoiduilla sopimuksilla, muuttamisesta, ja kyseistä kirjeenvaihtona tehtyä sopimusta olisi sovellettava väliaikaisesti 1 päivästä tammikuuta 1999 odotettaessa sen tekemiseksi tarvittavien menettelyjen päätökseen saattamista, jollei Kiinan kansantasavallan vastavuoroisesta väliaikaisesta soveltamisesta muuta johdu, ON PÄÄTTÄNYT SEURAAVAA: 1 artikla Sovelletaan väliaikaisesti Euroopan yhteisön ja Kiinan kansantasavallan kirjeenvaihtona tehtyä sopimusta Euroopan talousyhteisön ja Kiinan kansantasavallan tekstiilituotteiden kauppaa koskevan sopimuksen, sellaisena kuin se on viimeksi muutettuna 13 päivänä joulukuuta 1995 parafoiduilla sopimuksilla, muuttamisesta, 1 päivästä tammikuuta 1999 odotettaessa sen virallista tekemistä, jollei Kiinan kansantasavallan vastavuoroisesta väliaikaisesta soveltamisesta muuta johdu. Sopimuksen teksti on tämän päätöksen liitteenä. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 21 päivänä joulukuuta 1998. Neuvoston puolesta Puheenjohtaja M. BARTENSTEIN
1999/39/EY: Komission päätös, tehty 21 päivänä joulukuuta 1998, klassisen sikaruton hävittämistä luonnonvaraisista sioista Brandenburgin, Mecklenburg-Vorpommernin ja Niedersachsenin alueella koskevan Saksan esittämän suunnitelman hyväksymisestä sekä päätöksen 96/552/EY kumoamisesta (tiedoksiannettu numerolla K(1998) 4325) (Ainoastaan saksankielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 011 , 16/01/1999 s. 0047 - 0047



KOMISSION PÄÄTÖS, tehty 21 päivänä joulukuuta 1998, klassisen sikaruton hävittämistä luonnonvaraisista sioista Brandenburgin, Mecklenburg-Vorpommernin ja Niedersachsenin alueella koskevan Saksan esittämän suunnitelman hyväksymisestä sekä päätöksen 96/552/EY kumoamisesta (tiedoksiannettu numerolla K(1998) 4325) (Ainoastaan saksankielinen teksti on todistusvoimainen) (ETA:n kannalta merkityksellinen teksti) (1999/39/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 6 a artiklan 4 kohdan, sekä katsoo, että Saksan esittämä suunnitelma klassisen sikaruton torjumiseksi luonnonvaraisissa sioissa Brandenburgin ja Mecklenburg-Vorpommernin alueella hyväksyttiin komission päätöksellä 96/552/EY (2), Saksan viranomaiset ovat esittäneet uuden suunnitelman, joka koskee klassisen sikaruton hävittämistä luonnonvaraisista sioista ja kattaa Brandenburgin, Mecklenburg-Vorpommernin ja Niedersachsenin alueet, uusi suunnitelma on tutkittu ja sen on todettu olevan direktiivin 80/217/ETY säännösten mukainen, tässä suunnitelmassa otetaan huomioon se, että klassisen sikaruton aiheuttavaa virusta ei ole yli kuuteen kuukauteen havaittu Brandenburgin luonnonvaraisissa sioissa, tähän uuteen suunnitelmaan sisältyy toimenpiteitä, joilla vähennetään entisestään riskiä taudin leviämisestä kotieläiminä pidettyjen sikojen siirtyessä direktiivin 80/217/ETY 6 a artiklan 3 kohdan säännösten mukaisesti tartuntavyöhykkeeksi määritellyltä alueelta muille Saksan alueille ja muihin jäsenvaltioihin, selkeyden vuoksi olisi kumottava päätös 96/552/EY, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Saksan esittämä suunnitelma klassisen sikaruton hävittämiseksi luonnonvaraisista sioista Brandenburgissa, Mecklenburg-Vorpommernissa ja Niedersachsenissa. 2 artikla Saksan on saatettava voimaan 1 artiklassa tarkoitetun suunnitelman täytäntöön panemiseksi tarvittavat lait, asetukset ja hallinnolliset määräykset. 3 artikla Tällä päätöksellä kumotaan päätös 96/552/EY. 4 artikla Tämä päätös on osoitettu Saksan tasavallalle. Tehty Brysselissä 21 päivänä joulukuuta 1998. Komission puolesta Franz FISCHLER Komission jäsen (1) EYVL L 47, 21.2.1980, s. 11 (2) EYVL L 240, 20.9.1996, s. 13
1999/37/EY: Neuvoston päätös, tehty 26 päivänä marraskuuta 1998, Euroopan yhteisön kannasta kauttakulkua koskevien riitojen sovittelusääntöihin, jotka on määrä vahvistaa energiaperuskirjaa käsittelevässä konferenssissa



Virallinen lehti nro L 011 , 16/01/1999 s. 0037 - 0038



NEUVOSTON PÄÄTÖS, tehty 26 päivänä marraskuuta 1998, Euroopan yhteisön kannasta kauttakulkua koskevien riitojen sovittelusääntöihin, jotka on määrä vahvistaa energiaperuskirjaa käsittelevässä konferenssissa (1999/37/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon neuvoston ja komission päätöksen 98/181/EY, EHTY, Euratom (1) 3 artiklan 2 kohdan, ottaa huomioon komission aloitteen, sekä katsoo, että Euroopan yhteisöt ja niiden jäsenvaltiot allekirjoittivat 17 päivänä joulukuuta 1994 energiaperuskirjasta tehdyn sopimuksen, Euroopan yhteisöt ja valtaosa niiden jäsenvaltioista tallettivat 16 päivänä joulukuuta 1997 energiaperuskirjan hyväksymis- tai ratifioimiskirjansa tallettajan, Portugalin tasavallan hallituksen, huostaan, muut jäsenvaltiot ratifioivat energiaperuskirjasta tehdyn sopimuksen piakkoin, energiaperuskirjasta tehty sopimus tuli voimaan 16 päivänä huhtikuuta 1998, energiaperuskirjasta tehdyn sopimuksen 7 artiklan mukaisesti kukin sopimuspuoli toteuttaa tarvittavat toimenpiteet energiaraaka-aineiden ja tuotteiden kauttakulun helpottamiseksi vapaan kauttakulun periaatteen mukaisesti ja ilman energiaraaka-aineiden ja -tuotteiden alkuperän, määräpaikan tai omistajan perusteella tapahtuvaa erottelua tai tällaiseen erotteluun perustuvaa hinnoittelua koskevaa syrjintää ja aiheuttamatta kohtuuttomia viivästyksiä, rajoituksia tai maksuja, mainitussa artiklassa on myös määräyksiä, joita sovelletaan kaikkiin kauttakulkua koskevista kysymyksistä syntyviin riitoihin, energiaperuskirjasta tehdyn sopimuksen 7 artiklan mukaisesti peruskirjaa käsittelevä konferenssi hyväksyy sovittelumenettelyä koskevat perusmääräykset ja sovittelijoiden palkkiot, kauttakulkuriitojen sovittelusääntöjä koskevasta ehdotuksesta keskusteltiin 23 ja 24 päivänä huhtikuuta 1998 pidetyssä peruskirjaa käsitelleessä konferenssissa; peruskirjakonferenssissa sovittiin, että näitä sääntöjä olisi käytettävä ohjeistona ennen niiden virallista hyväksymistä, kyseinen sääntöehdotus olisi viimeisteltynä hyväksyttävä virallisesti 3 ja 4 päivänä joulukuuta 1998 pidettävässä peruskirjakonferenssissa, ja yhteisön olisi hyväksyttävä sääntöehdotus peruskirjakonferenssissa, ON PÄÄTTÄNYT SEURAAVAA: Ainoa artikla Hyväksytään yhteisön puolesta energiaperuskirjaa käsittelevässä konferenssissa kauttakulkua koskevien riitojen sovittelusäännöt, sellaisina kuin ne ovat liitteessä (2). Tehty Brysselissä 26 päivänä marraskuuta 1998. Neuvoston puolesta M. BARTENSTEIN Puheenjohtaja (1) EYVL L 69, 9.3.1998, s. 1 (2) Nämä säännöt hyväksyttiin muodollisesti 3 päivänä joulukuuta 1998 energiaperuskirjaa käsittelevässä konferenssissa.
1999/40/EY: Komission päätös, tehty 21 päivänä joulukuuta 1998, Tunisiasta peräisin olevia simpukoita koskevista tietyistä suojatoimenpiteistä tehdyn päätöksen 96/276/EY kumoamisesta (tiedoksiannettu numerolla K(1998) 4340) (ETA:n kannalta merkityksellinen teksti)



Virallinen lehti nro L 011 , 16/01/1999 s. 0048 - 0048



KOMISSION PÄÄTÖS, tehty 21 päivänä joulukuuta 1998, Tunisiasta peräisin olevia simpukoita koskevista tietyistä suojatoimenpiteistä tehdyn päätöksen 96/276/EY kumoamisesta (tiedoksiannettu numerolla K(1998) 4340) (ETA:n kannalta merkityksellinen teksti) (1999/40/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista peräisin olevien yhteisöön tuotavien tuotteiden eläinlääkärintarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 19 artiklan, sekä katsoo, että sen jälkeen kun simpukkaripulimyrkkyä todettiin Tunisiasta peräisin olevissa simpukoissa niitä yhteisöön tuotaessa, komissio teki päätöksen 96/276/EY Tunisiasta peräisin olevia simpukoita koskevista tietyistä suojatoimenpiteistä (3), komission asiantuntijaryhmä kävi Tunisiassa arvioidakseen Tunisian viranomaisten käyttöön ottamia suojatoimenpiteitä, Tunisian viranomaisten esittämät suojatoimenpiteet ja terveyteen liittyvät vakuudet ovat riittäviä, jotta Tunisiasta tapahtuva simpukoiden tuonti voidaan aloittaa uudelleen, komission päätöksessä 98/569/EY (4) säädetään elävien simpukoiden, piikkinahkaisten, vaippaeläinten ja merikotiloiden tuontia koskevista erityisedellytyksistä, päätös 96/276/EY olisi tämän vuoksi kumottava, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätös 96/276/EY. 2 artikla Jäsenvaltioiden on muutettava tuontiin soveltamiaan toimenpiteitä tehdäkseen ne tämän päätöksen mukaisiksi. Niiden on ilmoitettava niistä komissiolle. 3 artikla Tämä päätös on osoitettu kaikille jäsenvaltioille. Tehty Brysselissä 21 päivänä joulukuuta 1998. Komission puolesta Franz FISCHLER Komission jäsen (1) EYVL L 373, 31.12.1990, s. 1 (2) EYVL L 162, 1.7.1996, s. 1 (3) EYVL L 103, 26.4.1996, s. 56 (4) EYVL L 277, 14.10.1998, s. 31
Neuvoston päätös, tehty 3 päivänä joulukuuta 1998, Europol-yleissopimuksen liitteessä olevan rikollisuuden muodon määritelmän täydentämisestä ihmiskaupan osalta



Virallinen lehti nro C 026 , 30/01/1999 s. 0021 - 0021



NEUVOSTON PÄÄTÖS, tehty 3 päivänä joulukuuta 1998, Europol-yleissopimuksen liitteessä olevan rikollisuuden muodon määritelmän täydentämisestä ihmiskaupan osalta (1999/C 26/05) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen K.3 artiklan perusteella Euroopan poliisiviraston perustamisesta tehdyn yleissopimuksen (Europol-yleissopimus) (1) 43 artiklan 3 kohdan, ja ottaa huomioon neuvoston 4 päivänä joulukuuta 1997 tekemän päätöksen täydentää Europol-yleissopimuksen 2 artiklassa tarkoitetussa liitteessä ihmiskaupasta rikollisuuden muotona annettua määritelmää, Europolin hallintoneuvoston keskusteltua asiasta, ON PÄÄTTÄNYT SEURAAVAA: 1 artikla Täydennetään Europol-yleissopimuksen liitteessä olevaa rikollisuuden muodon määritelmää ihmiskaupan osalta seuraavasti: "- `ihmiskaupalla` henkilön saattamista toisen henkilön tosiasiallisen ja laittoman vallan alaiseksi väkivaltaa, uhkausta tai vilppiä käyttäen tai auktoriteettiasemaa väärinkäyttäen tarkoituksena erityisesti prostituutiosta hyötyminen, alaikäisten seksuaalinen hyväksikäyttö tai heihin kohdistuva väkivalta tai hylättyjen lasten kauppa. Näihin hyväksikäyttämisen muotoihin kuuluu myös lapsipornoaineiston tuotanto, myynti ja levittäminen," 2 artikla Tämä päätös tulee voimaan 1 päivänä tammikuuta 1999. Tehty Brysselissä 3 päivänä joulukuuta 1998. Neuvoston puolesta K. SCHLÖGL Puheenjohtaja (1) EYVL C 316, 27.11.1995, s. 1, sellaisena kuin se on oikaistuna suomenkielisenä toisintona (EYVL C 301, 30.9.1998, s. 9).
1999/84/EY: Komission päätös, tehty 19 päivänä tammikuuta 1999, määräaikaisen kokeen järjestämisestä neuvoston direktiivin 69/208/ETY mukaisesti rapsi- ja rypsihybridien ja lajikeseosten siementen laatua koskevien vaatimusten vahvistamiseksi tehdyn komission päätöksen 95/232/EY muuttamisesta (tiedoksiannettu numerolla K(1999) 74)



Virallinen lehti nro L 027 , 02/02/1999 s. 0031 - 0031



KOMISSION PÄÄTÖS, tehty 19 päivänä tammikuuta 1999, määräaikaisen kokeen järjestämisestä neuvoston direktiivin 69/208/ETY mukaisesti rapsi- ja rypsihybridien ja lajikeseosten siementen laatua koskevien vaatimusten vahvistamiseksi tehdyn komission päätöksen 95/232/EY muuttamisesta (tiedoksiannettu numerolla K(1999) 74) (1999/84/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY (1), sellaisena kuin se on viimeksi muutettuna neuvoston direktiivillä 96/72/EY (2), ja erityisesti sen 12 a artiklan, sekä katsoo, että komission päätöksellä 95/232/EY (3), sellaisena kuin se on muutettuna päätöksellä 98/173/EY (4) järjestetään erityisedellytyksillä määräaikainen koe tavoitteena vahvistaa ne edellytykset, jotka rapsi- ja rypsihybridien ja lajikeseosten siementen on täytettävä, 31 päivään joulukuuta 1998 kestävästä kokeesta saatujen kokemusten perusteella on kerättävä lisätietoja yhteisön tasolla, jotta voidaan tehdä oikeat päätelmät yhteisön säännösten mahdollisesta muuttamisesta, tämän vuoksi on suotavaa pidentää koeaikaa samoilla edellytyksillä sen arvioimiseksi, olisiko yhteisön säännöksiä muutettava vastaisuudessa, on tarpeen varmistaa, että koe ei keskeydy, ja tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 95/232/EY 5 artiklan 3 ja 5 kohdassa päivämäärä 31 joulukuuta 1998 päivämäärällä 31 joulukuuta 2000. 2 artikla Tämä päätös tulee voimaan 31 päivänä joulukuuta 1998. 3 artikla Tämä päätös on osoitettu kaikille jäsenvaltioille. Tehty Brysselissä 19 päivänä tammikuuta 1999. Komission puolesta Franz FISCHLER Komission jäsen (1) EYVL L 169, 10.7.1969, s. 3 (2) EYVL L 304, 27.11.1996, s. 10 (3) EYVL L 154, 5.7.1995, s. 22 (4) EYVL L 63, 4.3.1998, s. 30
1999/85/EY: Komission päätös, tehty 1 päivänä helmikuuta 1999, luettelosta Amerikan yhdysvaltojen laitoksista, joista tuoreen lihan tuonti yhteisöön sallitaan, tehdyn päätöksen 87/257/ETY muuttamisesta (tiedoksiannettu numerolla K(1999) 233) (ETA:n kannalta merkityksellinen teksti)



Virallinen lehti nro L 027 , 02/02/1999 s. 0032 - 0036



KOMISSION PÄÄTÖS, tehty 1 päivänä helmikuuta 1999, luettelosta Amerikan yhdysvaltojen laitoksista, joista tuoreen lihan tuonti yhteisöön sallitaan, tehdyn päätöksen 87/257/ETY muuttamisesta (tiedoksiannettu numerolla K(1999) 233) (ETA:n kannalta merkityksellinen teksti) (1999/85/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, lampaiden, vuohien ja sikojen sekä tuoreen lihan ja lihatuotteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna direktiivillä 97/79/EY (2), ja erityisesti sen 4 artiklan 1 kohdan ja 18 artiklan 1 kohdan, sekä katsoo, että luettelo Amerikan yhdysvaltojen laitoksista, joista tuoreen lihan tuonti yhteisöön sallitaan, vahvistettiin alun perin komission päätöksessä 87/257/ETY (3), sellaisena kuin se on viimeksi muutettuna päätöksellä 98/473/EY (4); tätä luetteloa voidaan muuttaa koska tahansa Amerikan yhdysvalloissa tehtyjen yhteisön tarkastusten perusteella, parhaillaan käydään neuvotteluja sopimuksen aikaansaamiseksi Yhdysvaltojen kanssa terveyttä koskevista toimenpiteistä kansanterveyden ja eläinten terveyden suojelemiseksi elävän karjan ja eläinperäisten tuotteiden kaupassa, tämän tilanteen, jos saavutetun edistyksen ja kaupan vääristymien välttämisen perusteella on oikeutettua siirtää tietyn tuoreen lihan purkupäivälle vahvistettua määräaikaa 31 päivästä tammikuuta 1999 30 päivään huhtikuuta 1999; tämän päivämäärän vahvistaminen ei vaikuta edellä mainitun sopimuksen tekopäivään eikä sisältöön, laitosluetteloa on muutettava vastaavasti, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 87/257/ETY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 1 päivänä helmikuuta 1999. Komission puolesta Franz FISCHLER Komission jäsen (1) EYVL L 302, 31.12.1972, s. 28 (2) EYVL L 24, 30.1.1998, s. 31 (3) EYVL L 121, 9.5.1987, s. 46 (4) EYVL L 209, 25.7.1998, s. 54 LIITE >TAULUKON PAIKKA>
Neuvoston päätös, tehty 25 päivänä tammikuuta 1999, Jugoslavian tasavallasta vastaavan Euroopan unionin erikoisedustajan nimittämistä koskevan yhteisen toiminnan 98/375/YUTP voimassaolon jatkamisesta



Virallinen lehti nro L 023 , 30/01/1999 s. 0005 - 0005



NEUVOSTON PÄÄTÖS, tehty 25 päivänä tammikuuta 1999, Jugoslavian tasavallasta vastaavan Euroopan unionin erikoisedustajan nimittämistä koskevan yhteisen toiminnan 98/375/YUTP voimassaolon jatkamisesta (1999/75/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 artiklan, sekä katsoo, että neuvosto hyväksyi 8 päivänä kesäkuuta 1998 yhteisen toiminnan 98/375/YUTP (1), jota on jatkettu päätöksellä 98/741/YUTP (2), ja yhteinen toiminta lakkaa olemasta voimassa 31 päivänä joulukuuta 1999, ja sen voimassaoloa olisi jatkettava, ON PÄÄTTÄNYT SEURAAVAA: 1 artikla Yhteisen toiminnan 98/375/YUTP voimassaoloa jatketaan 31 päivään tammikuuta 2000 saakka. 2 artikla Tämä päätös tulee voimaan päivänä, jona se tehdään. 3 artikla Tämä päätös julkaistaan virallisessa lehdessä. Tehty Brysselissä 25 päivänä tammikuuta 1999. Neuvoston puolesta J. FISCHER Puheenjohtaja (1) EYVL L 165, 10.6.1998, s. 2 (2) EYVL L 358, 31.12.1998, s. 1
1999/74/YUTP: Neuvoston päätös, tehty 25 päivänä tammikuuta 1999, kaikille niille ydinalan viejämaiden ryhmän jäsenille, jotka eivät ole Euroopan unionin jäsenvaltioita, tarkoitetun viestintäjärjestelmän rahoittamista koskevasta yhteisen toiminnan 97/288/YUTP täytäntöönpanosta



Virallinen lehti nro L 023 , 30/01/1999 s. 0004 - 0004



NEUVOSTON PÄÄTÖS, tehty 25 päivänä tammikuuta 1999, kaikille niille ydinalan viejämaiden ryhmän jäsenille, jotka eivät ole Euroopan unionin jäsenvaltioita, tarkoitetun viestintäjärjestelmän rahoittamista koskevasta yhteisen toiminnan 97/288/YUTP täytäntöönpanosta (1999/74/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 ja J.11 artiklan, sekä katsoo, että neuvosto on 29 päivänä huhtikuuta 1997 hyväksynyt yhteisen toiminnan 97/288/YUTP Euroopan unionin osallistumisesta ydinalan viennin valvonnan avoimuuden lisäämiseen (1), yhteisen toiminnan 97/288/YUTP tavoitteena on kansainvälisen ydinsulkujärjestelmän vahvistamiseen osallistuminen, ja osana kyseisen yhteisen toiminnan 3 artiklassa säädettyjä Euroopan unionin suorittamia yhteisen toiminnan 1 artiklassa asetettujen tavoitteiden tukemiseksi tehtäviä lisätoimia lujittaisi Euroopan yhteisössä käytössä olevan järjestelmän kanssa täysin yhteensopivan suojatun telekopio- ja puhelinjärjestelmän perustaminen yhteistyötä Euroopan yhteisön jäsenvaltioiden ja muiden ydinalan viejämaiden ryhmän (NSG) jäsenten välillä ja vahvistaisi siten kansainvälistä ydinsulkujärjestelmää, ON PÄÄTTÄNYT SEURAAVAA: 1 artikla 1. Euroopan unioni rahoittaa kaikille niille NSG:n jäsenille, jotka eivät ole Euroopan unionin jäsenvaltioita, sekä NSG:n yhteyspisteelle tarkoitettua suojattua telekopio- ja puhelinjärjestelmää, joka on täysin yhteensopiva Euroopan yhteisössä käytössä olevan järjestelmän kanssa. 2. Euroopan yhteisöjen vuoden 1999 yleiseen talousarvioon otetaan enintään 200 000 euron suuruinen määräraha tämän päätöksen täytäntöönpanoa varten. 3. Edellä 2 kohdassa mainitulla määrällä katetaan 1 kohdassa tarkoitetun järjestelmän hankinta-, asennus- ja ylläpitokustannukset kolmen vuoden ajan. 4. Edellä 2 kohdassa mainitulla määrällä rahoitettavia menoja hallinnoidaan Euroopan yhteisöjen yleiseen talousarvioon sovellettavien Euroopan yhteisön menettelyjen ja sääntöjen mukaisesti. 2 artikla Euroopan unionin tarjous 1 artiklassa tarkoitetun suojatun telekopio- ja puhelinjärjestelmän hankkimiseksi pannaan täytäntöön ottaen asianmukaisesti huomioon tämän järjestelmän käyttöä koskevat NSG:n ohjeet liitteineen. 3 artikla Tätä päätöstä tarkistetaan siinä tapauksessa, että NSG:hen liittyy uusia jäseniä. 4 artikla Tämä päätös tulee voimaan päivänä, jona se tehdään. 5 artikla Tämä päätös julkaistaan virallisessa lehdessä. Tehty Brysselissä 25 päivänä tammikuuta 1999. Neuvoston puolesta J. FISCHER Puheenjohtaja (1) EYVL L 120, 12.5.1997, s. 1